Հարություն Դելլալյանի ստեղծագործությունները միջազգային բեմերում սկսել են հնչել 1985 թվականից, երբ Նյու-Յորքի Քարնեգի համերգասրահում` Հարություն Փափազյանը կատարել է «Նվիրում Կոմիտասին» սոնատը, որը և մեծ հաջողության է արժանացել: 1986 թվականին, Բոստոնի «SinfoNova» կամերային նվագախմբի գեղարվեստական ղեկավար Արամ Ղարաբեկյանի խնդրանքով, Հ. Դելլալյանը գրում է «Տոպոֆոնո» կոնցերտը, որն հետագայում ճանաչվում է որպես ամերիկյան երաժշտության փառատոնում կատարված` տարվա լավագույն ստեղծագործություն: 1987 թվականին Կալիֆոռնիայի կինոյի և հեռուստատեսության խորհրդի կողմից պարգևատրվում է «Super Star» և «Ոսկե Փառապսակ» մրցանակներով։